Toshkent viloyatida erkin kurash bo‘yicha xalqaro turnir o‘tkaziladi

Toshkent viloyati Zangiota tumanidagi Keles shahrida 6—8-dekabr kunlari ikki karra jahon chempioni Dilshod Mansurovning sovrinlari uchun yoshlar o‘rtasida erkin kurash bo‘yicha xalqaro turnir bo‘lib o‘tadi, deb xabar berdi Gazeta.uz

 Foto © Wikipedia.org
O‘zbekiston sport kurashi Assosiatsiyasi matbuot xizmati bergan xabarga ko‘ra, musobaqalarda 1998—1999-yillarda tug‘ilgan kurashchilar 46, 50, 54, 58, 63 va 69 kilogrammgacha vazn toifasida kuch sinashadi. Turnirda, shuningdek, 2000—2005-yilda tug‘ilgan yosh sportchilar ham 26, 29, 32, 35, 38, 42 kilogrammgacha vazn toifasida maydonga tushadi.
So‘nggi ikki yil davomida o‘tkazib kelinayotgan ushbu turnir avvallari faqat respublika miqyosida o‘tkazilar edi. Joriy yildan u xalqaro maqomga ko‘tarildi. Musobaqalarga Qozog‘iston, Qirg‘iziston va Tojikiston vakillari kelishi kutilmoqda.